კარმენ ელექტრა

ტარა ლი პატრიკი (ინგლ. Carmen Electra; დ. 20 აპრილი, 1972, შერონვილი, აშშ) — ამერიკელი მოდელი, მომღერალი, მსახიობი, მოცეკვავე, ტელეწამყვანი. პოპულარობა ხვდა წილად ჟურნალ Playboy-ში გადაღებით, MTV სათამაშო შოუში – Singled Out-ში მონაწილეობით, როგორც ამერიკული ჯგუფის Pussycat Dolls-ის მოცეკვავე და ასევე კინოში შესრულებული როლებით: „ძალიან საშიში კინო“, „კინოპაემანი“, „ეპიკური კინო“, „სპარტანელების გაცნობა“, „არარეალური ბლოკბასტერი“. კარმენ ელექტრა დაიბადა 1972 წლის 20 აპრილს, ქალაქ შერონვილში, დედამისის მომღერლის პატრისიისა და მამამისის – გიტარისტის და მსახიობის გერის ოჯახში. იგი ესწრებოდა ენ უაიგელის დაწყებით სკოლას, შემდეგ ქალაქ ცინცინატის ერთ-ერთ გარეუბანში ცეკვას. კარმენ ელექტრას დედა თავის კიბოთი გარდაიცვალა 1998 წელს. იმავე წელსვე კარმენს გულის შეტევით გარდაეცვალა და – დები. ელექტრამ შერონვილში დაამთავრა პრინსტონის საშუალო სკოლა. იგი ცინცინატის სახელმწიფო სკოლის ოკრუგში ესწრებოდა შემოქმედებით და საშემსრულებლო ხელოვნებას. კარმენ ელექტრა ირლანდიური, გერმანული და ჩეროკი წარმოშობისაა. კარმენ ელექტრამ თავისი პროფესიონალური კარიერა დაიწყო 1990 წელს, როგორც Kings Island-ის მოცეკვავემ. 1991 წელს საცხოვრებლად გადავიდა კალიფორნიაში, სადაც შეხვდა პრინსს. სულ მალე ელექტრამ კონტრაქტი გააფორმა პრინსის ხმისჩამწერ კომპანიასთან – Paisley Park Records, რის შემდეგაც დაიწყო მომღერლის კარიერა. Paisley Park Records ყოფნის დროს იგი პოპულარული გახდა ოფიციალურად როგორც კარმენ ელექტრა. 1995 წელს იგი გამოჩნდა სატელევიზიო პროგრამებში. 1996 წლის მაისში იგი ჟურნალ პლეიბოისთვის გაშიშვლდა. ამის შემდეგ იგი მონაწილებას იღებს ტელესერიალში „მაშველები“ და MTV-ის „Singled Out“-ში. 2003 წელს იგი დაუბრუნდა ტელესერიალ მაშველებს, ამჯერად ფილმში „მაშველები: ჰავაის ქორწილი“. მომდევნო წლებში კარმენ ელექტრა ჟურნალ პლეიბოიში კიდევ ოთხჯერ გამოჩნდა: 1997 წლის ივნისში, 2000 წლის დეკემბერში, 2003 წლის აპრილში და 2009 წლის იანვარში. ჟურნალის გარეკანზე მოხვდა სამჯერ, 2000, 2003 და 2009 წლებში. კარმენ ელექტრა საქველმოქმედო მოღვაწეობასაც ეწევა. მის მიერ არის ორგანიზებული არაკომერციული ორგანიზაცია, რომელიც თავის კიბოთი დაავადებულებს დახმარებას სთავაზობს. ამასთანავე იგი მხარდაჭერას უცხადებს „Elevate Hope და „Hollyrod Foundation“ ფონდებს. 1998 წელს ცოლად გაყვა კალათბურთის ვარსკვლავს დენის როდმანს. ქორწილი შედგა ლას-ვეგასში. მათი ქორწინებაში ყოფნა მცირე ხანს გაგრძელდა. 1999 წლის აპრილში ელექტრამ გაყრაზე შეიტანა განცხადება. 2003 წელს იგი ცოლად გაყვა გიტარისტ დეივ ნავაროს. 2006 წლის 17 ივლისს წყვილი გაშორდა. მათი ურთიერთობა საბოლოოდ დასრულდა 2007 წლის 20 თებერვალს. 2008 წლის აპრილში ელექტრას წარმომადგენელმა განაცხადა, რომ იგი დანიშნულია რობ პატერსონთან, რომელიც პროფესიით მომღერალია. კარმენ ელექტრა, 1993 ვიკისაწყობში არის გვერდი თემაზე: კარმენ ელექტრა ოფიციალური საიტი კარმენ ელექტრა კინოფილმების ინტერნეტ-მონაცემთა ბაზაში კარმენ ელექტრა People.com Playboy Interview of Carmen Electra დაარქივებული 2009-03-09 საიტზე Wayback Machine. ↑ Carmen Electra Biography (1966–). ↑ Carmen Electra Biography (1966–). ↑ Carmen Electra Biography – Yahoo! Movies. დაარქივებულია ორიგინალიდან — 2011-06-28. ციტირების თარიღი: 2011-10-19. ↑ „FOXNews.com – Carmen Electra Biography – Carmen Electra Video Pics – FOXNews.com“. Fox News. October 6, 2006. ↑ Carmen's electric moves. Baywatch Babe's New Strip Aerobics DVD Really Works Up a Sweat It's not sleazy, it's for you to be sexy for your boyfriend or hubby.(News) – The Mirror (London, England) – HighBeam Research. დაარქივებულია ორიგინალიდან — 2012-02-17. ციტირების თარიღი: 2011-10-19. ↑ Kings Island website – Event page: Labor Day Weekend – Carmen Electra. დაარქივებულია ორიგინალიდან — 2009-04-30. ციტირების თარიღი: 2011-10-19. ↑ 7.0 7.1 7.2 http://people.famouswhy.com/carmen_electra/ ↑ "Dennis Rodman Marries TV Actress Carmen Electra" December 7, 1998. დაარქივებულია ორიგინალიდან — ივლისი 8, 2012. ციტირების თარიღი: ივლისი 8, 2012. ↑ Walls, Jeannette. "Rodman says Electra never got over him" MSNBC, August 10, 2006 ↑ Carmen Electra Biography: People.com.